
Κύριοι αρχηγοί των κομμάτων, κύριε Πρόεδρε της ΝΕΑΣ ΔΗΜΟΚΡΑΤΙΑΣ, κύρια Γενική Γραμματεύς του ΚΚΕ, κύριε Πρόεδρε του ΣΥΝΑΣΠΙΣΜΟΥ, κύριε Πρόεδρε του ΛΑ.Ο.Σ., αγαπητοί φίλες και φίλοι, αγαπητοί συνάδελφοι, μετά το καλωσόρισμα του Δημάρχου Αθηναίων και την ομιλία βεβαίως του Πρωθυπουργού, επιτρέψτε μου να σας απευθύνω έναν σύντομο χαιρετισμό σαν Πρόεδρος της μεγαλύτερης Ένωσης της Ελλάδας, αλλά του Δημάρχου και Κοινοταρχών της Αττικής, που εδώ βρίσκονται όλα τα κέντρα αποφάσεων και βεβαίως πολλές φορές νοιώθουμε την απογοήτευση, όταν χτυπάμε πόρτες και δεν ανοίγουν και προσπαθούμε να πείσουμε όσους δεν θέλουν να μας ακούσουν. Θα παρακινηθώ μάλιστα από τον χώρο όπου μας φιλοξενεί σήμερα το Μέγαρο Μουσικής, για να εκφράσω την ευχή να μας διακρίνει και τις δικές μας συζητήσεις η αρμονία και πάνω απ’ όλα, να επικρατεί η αρμονία στις αποφάσεις, εκείνων που καθορίζουν τις τύχες του τόπου.


Κυρίες και κύριοι, το Συνέριο αυτό έχει μια ξεχωριστή σημασία, απο τη στιγμή που διανύουμε μια προεκλογική περίοδο. Το φθινόπωρο του 2010 οι Έλληνες πολίτες θα επιλέξουν τους τοπικούς εκπροσώπους τους για τα 4 επόμενα χρόνια, κρίνοντας στη βάση του έργου που έγινε ή ξεχάστηκε στις προεκλογικές υποσχέσεις, προσδοκώντας να αλλάξει προς το καλύτερο η καθημερινότητά τους.

Όμως υπάρχει και μία άλλη ιδιαιτερότητα. Μόλις πριν από μερικές ημέρες η νέα κυβέρνηση έθεσε στη διαβούλευση στο σχέδιο για τις διοικητικές αλλαγές στον χώρο της Αυτοδιοίκησης, το οποίο ονόμασε «Καλλικράτης». Επομένως, έχουμε μπροστά μας νέα δεδομένα, που ακόμη δεν έχουν οδηγήσει στην οριστική τους μορφή σε ένα περιβάλλον, μέσα στο οποίο θα κληθούν οι πολίτες να ψηφίσουν αυτοδιοικητικά.

Όνειρο της Αυτοδιοίκησης αξιότιμοι κύριοι, είναι αυτό που ανέφεραν όλοι και ο Πρόεδρος και ο Πρωθυπουργός, ήταν η συνδιοικητική μεταρρύθμιση συνολικά του κράτους. Όλοι οι φορείς της Αυτοδιοίκησης, ΚΕΔΚΕ, ΕΝΑΕ, ΤΕΔΚΝΑ, αλλά και οι υπόλοιπες ΤΕΔΚ της Ελλάδος ξεκαθαρίσαμε από την πρώτη στιγμή ότι είμαστε θετικοί στη συζήτηση για αλλαγές στον χώρο της Αυτοδιοίκησης. Είναι το σπίτι μας, είναι η γειτονιά μας και επειδή ζούμε καθημερινά τα προβλήματα και τις αγωνίες των συμπολιτών μας, είμαστε οι πρώτοι που φωνάζουμε εδώ και πολλά χρόνια για την αναγκαιότητα να αλλάξουν τα πράγματα. Όμως εδώ χρειάζεται προσοχή. Η αλλαγή είναι μία από τις πιο κακοποιημένες λέξεις στην πολιτική ιστορία του ανθρώπου και όχι μόνο της χώρας. Να αλλάξουμε, αλλά να αλλάξουμε προς το καλύτερο. Η αλλαγή να αποτελέσει τον πρόλογο της προόδου και όχι της εκτροπής σε αυτοδιοικητικές περιπέτειες. Να ανοίγει ο δρόμος ανάπτυξης και όχι οδούς αγανάκτησης και αντιδράσεων. Το λέω αυτό, γιατί όσοι ασχολούμαστε πολλά χρόνια με την Τοπική Αυτοδιοίκηση έχουμε δει και έχουμε ακούσει πάρα πολλά. Ζήσαμε τον Καποδίστρια, ακούσαμε υποσχέσεις για πρωταγωνιστικό ρόλο στην Αυτοδιοίκηση. Όμως κουραστήκαμε να είμαστε κομπάρσοι, όχι εμείς προσωπικά, αλλά τα πλήθη των πολιτών και των τοπικών κοινωνιών που εμείς εκπροσωπούμε και ο καθένας από εμάς ξεχωριστά. Κάπως έτσι ξεκαθαρίσαμε ότι συζητάμε τη μεταρρύθμιση του «Καλλικράτη». Τη συζητάμε όμως στη βάση του διαλόγου με τις τοπικές κοινωνίες και είναι πάρα πολύ σημαντικό.

Βέβαια, με την προηγούμενη κυβέρνηση εκκρεμούσε και ένα νομοσχέδιο, το οποίο δεν πέρασε τελικά, για τοπικά δημοψηφίσματα. Υπηρετούμε τις τοπικές κοινωνίες και τις πραγματικές ανάγκες, της σύνθεσης και της συνεννόησης όχι του βίαιου και του περιστασιακού. Δεν νοείται αλλαγή χωρίς τη σύμφωνη γνώμη των τοπικών κοινωνιών. Δεν νοείται αλλαγή χωρίς ξεκάθαρη οριοθέτηση αρμοδιοτήτων. Δεν νοείται αλλαγή χωρίς δέσμευση χρηματοδότησης νέων φορέων και των νέων αρμοδιοτήτων.

Ζούμε σε εποχή παγκόσμιας οικονομικής κρίσης και κάθε ημέρα που περνά ζούμε όλοι στο πετσί μας περισσότερο από την προηγούμενη την κατάσταση που υπάρχει. Σε ένα τέτοιο περιβάλλον λοιπόν δεν υπάρχουν περιθώρια για ακροβασίες και αυτοσχεδιασμούς.

Θεωρούμε, αγαπητοί φίλοι συνάδελφοι, ότι η καλύτερη διοικητική οργάνωση για την Αυτοδιοίκηση αποτελεί αναγκαία συνθήκη για την πρόοδο και την ανάπτυξη, αλλά κυρίως για την κοινωνική συνοχή. Είμαστε υπέρ των ισχυρών οικονομικά, αυτοτελών και βιώσιμων Δήμων. Είμαστε υπέρ της Μητροπολιτικής Διακυβέρνησης στο μεγάλο πολεοδομικό συγκρότημα της Αττικής. Μητροπολιτική Αυτοδιοίκηση, Β΄ Βαθμός Περιφέρεια για την Αττική, όπου διαμένει ο μίσος πληθυσμός της Ελλάδας.

Είμαστε υπέρ της καθιέρωσης της Περιφερειακής Αυτοδιοίκησης, που θα εκλέγει τα Όργανά της. Θα ελέγχει και θα ελέγχεται, θα παραβαίνει στις εξελίξεις. Πάνω απ’ όλα όμως, είμαστε υπέρ των συμπολιτών μας, γιατί δεν είμαστε τίποτα, παρά απλοί διαχειριστές της εντολής που μας έδωσαν και της εμπιστοσύνης τους για 4 χρόνια. Ούτε την εντολή, ούτε την εμπιστοσύνη τους μπορούμε να την προδώσουμε και τους πολίτες πρέπει να τους ακούσουμε καλά όλοι. Εμείς τους ζούμε καθημερινά και ξέρουμε τι θέλουν. Καλό είναι λοιπόν να μας ακούσουν και οι κυβερνώντες, οι οποίοι κυρίως θα νομοθετήσουν τον «Καλλικράτη».

Το παρελθόν μας έχει διδάξει ότι ο Έλληνας δεν δέχεται τετελεσμένα. Όταν αισθανθεί ότι γίνεται προσπάθεια να του επιβληθεί με το ζόρι κάτι αντιδρά και τότε αρχίζουν οι συγκρούσεις. Άλλωστε, οι ιδιαιτερότητες της σημερινής εποχής δεν επιτρέπουν κατασπατάληση χρόνου και δυνάμεων, πόσο μάλλον διάσπαση της κοινωνικής συνοχής και της ενότητας.

Κυρίες και κύριοι, στη διάρκεια του Συνεδρίου μας θα έχουμε την ευκαιρία να τοποθετηθούμε περισσότερο αναλυτικά και σε βάθος για όλα τα ζητήματα που απασχολούν την Αυτοδιοίκηση. 

Από την πλευρά μου κάνω μία έκκληση. Στο τέλος των εργασιών του φετινού Συνεδρίου μας να είμαστε όλοι οι Αυτοδιοικητικοί μια γροθιά, να έχουμε καταλήξει σε κοινές αποφάσεις, που θα αποτελέσουν και το διαπραγματευτικό μας πλαίσιο με την κυβέρνηση. Αποφάσεις που θα αντοκατοπτρίζουν τις πραγματικές ανάγκες και επιθυμίες των πολιτών των τοπικών κοινωνιών και βεβαίως, αυτό που είπε και ο Νικήτας ο Κακλαμάνης, 1.000 αυοκαθαιρούνται. Τι σημαίνει; Εκείνα που ακούγονται και βλέπουμε κυρίως και πλήγουν τους αυτοδιοικητικούς, είναι ότι το μεγαλύτερο ποσοστό, δεν θέλω να μπω σε συγκεκριμένες περιπτώσεις, δεν ενδιαφέρεται για την καρέκλα, δεν είναι αυτός σκοπός. Άρα λοιπόν τι σημαίνει; Ότι είμαστε ανοικτοί και στον διάλογο και στη θέληση να αυτοκαθιερωθούμε,  προκειμένου να προχωρήσει καλύτερα αυτός ο τόπος.

Ας μιλήσουμε λοιπόν αυτοδιοικητικά και απαιτούμε βέβαια από εδώ και μπρος να ανοίξουν όλες οι πόρτες που βρίσκουμε κλειστές πάρα πολλές φορές. 

Σας καλωσορίζω στην Αττική εκ μέρους της Τοπικής Ένωσης Δήμων και Κοινοτήτων και να πούμε καλή συνέχεια στο Συνέδριό μας.

Σας ευχαριστώ πολύ.

